EkBass/fiwiki-20250220-pages-articles huggingface dataset:
Great Wall Motor

Great Wall Motor (täydellisemmin Great Wall Motor Company Limited, lyh. GWM) on vuonna 1984 perustettu kiinalainen autoteollisuuskonserni. Se suunnittelee, kehittää, valmistaa ja myy kaupunkimaastureita (SUV), porrasperäisiä henkilöautoja (sedan), avolava-autoja (pick-up) sekä auton osia ja komponentteja. Näitä ovat esimerkiksi moottorit, kytkimet, akselistot ja ilmastointilaitteet. Yhtiön kotipaikka on Hebein maakunnan Baoding. Yhtiö kertoo olevansa Kiinan suurin kaupunkimaasturien ja pickuppien valmistajana. Vuonna 2015 Great Wall Motor raportoi myyneensä 852 693 autoa. Yhtiömuodoltaan autokonserni on julkinen osakeyhtiö. Great Wall Motorin osake noteerataan sekä Shanghain että Hongkongin pörsseissä. Maailman suurimpien yritysten Forbes Global 2000 -listan vuoden 2015 vertailussa Great Wall Motor katsottiin useilla mittareilla arvioituna Kiinan 63. ja maailman 752. suurimmaksi julkisesti noteeratuksi yhtiöksi. Yhtiön automerkkejä ovat Great Wall ja Haval. Joitain Great Wall Motorin automalleja on toisinaan syytetty eurooppalaisten ja japanilaisten plagioinnista. Esimerkiksi italialainen tuomioistuin on kielsi vuonna 2008 Great Wall Peri -automallin myynnin (Euroopan unionissa) Fiat Panda -automallin kopiona. Great Wall Motor toi Eurooppaan Wey- ja Ora-merkkisiä autoja. Malleja olivat esimerkiksi Ora Funky Cat ja Wey Coffee 01, joille annettiin uudet nimet GWM Ora 03 ja GWM Wey 05. Suomessa niitä ei myyty. Vuonna 2023 Great Wall Motor sai koko Euroopassa myydyksi vain 6 300 autoa. Yhtiö sulki Euroopan-pääkonttorinsa kolmen vuoden jälkeen, mutta jatkaa autojen myyntiä. Great Wall Voleex C30 1.5 LE 2014 (14412308100).jpg|Great Wall Voleex C30. Haval H6 China 2015-04-06.jpg|Haval H6 oli Kiinan myydyin katumaasturi tammikuussa 2016. Haval H2 Red 0001 China 2015-04-06.jpg|Haval H2 (2015). Great Wall Wingle 5 2.0 CRDi 2015 (15510364789).jpg|Great Wall Wingle 5 -pickuppi (2015). == Lähteet == ==Aiheesta muualla== *Paikallinen sivusto (gwm.com.cn) *Showroom (yhtiön myynnissä olevat automallit) (gwm-global.com) Luokka:Kiinalaiset pörssiyhtiöt Luokka:Autonvalmistajat Luokka:Kiinan autoteollisuus Luokka:Baoding Luokka:SSE 50 -indeksi
Flydubain lento 981

Flydubain lento 981 oli Flydubain reittilento Dubain kansainväliseltä lentoasemalta Rostov-na-Donun lentoasemalle. 19. maaliskuuta 2016 lentoa operoinut Boeing 737-8KN syöksyi maahan yrittäessään lähestymistä, ja kaikki 62 koneessa ollutta kuolivat. == Lento == Lento 981 oli aikataulutettu lähtemään Dubain kansainväliseltä lentoasemalta 18. maaliskuuta 2016 kello 21.45 (UTC+4). Lennon oli määrä saapua Rostov-na-Donun lentoasemalle kello 01.20 (UTC+3) seuraavana päivänä. Lento lähti Dubaista 35 minuuttia myöhässä kello 22.20. Hälytys lentokoneen tuuliväänteestä varoittavasta järjestelmästä pakotti lentäjät hylkäämään laskeutumisen muutaman kilometrin päässä kiitotiestä. Kone ohjattiin lentämään odotuskuviota kentän läheisyyteen, odottamaan sään paranemista. Samaan aikaan Aeroflotin lento 1166 teki kolme epäonnistunutta laskeutumisyritystä, jonka jälkeen se ohjattiin läheiselle Krasnodarin kansainväliselle lentoasemalle kello 02.59. Noin kaksi tuntia myöhemmin, lennon 981 toisen laskeutumisyrityksensä aikana, ilman nopeus yhtäkkiä kasvoin 23 solmua (43 km/h), joka johti taas vaaralliseen tuuliväänteeseen. Toisin kuin ensimmäisellä ylösvedolla, koneen laskutelineet vedettiin nyt sisään ja laipan säätöä vähennettiin. Tämän johdosta lentokoneen nokka nousi merkittävästi ylöspäin, jolloin lentävän kapteenin täytyi painaa ohjaussauvalla huomattavasti vastaan. Kapteeni sai painettua nokan alas, mutta jatkoi painamista, joka johti 45 asteen syöksyyn kohti maata. 19. maaliskuuta kello 03.42 kone iskeytyi kiitorataan ja syttyi palamaan. Koneen osia lensi joka puolelle kiitorataa. Kaikki 62 kyydissä ollutta (55 matkustajaa ja seitsemän miehistön jäsentä) kuolivat. Matkustajista 44 oli venäläisiä. == Lähteet == ==Aiheesta muualla== * * * Luokka:Rostov-na-Donu Luokka:Lento- onnettomuudet Venäjällä Luokka:Vuoden 2016 lento-onnettomuudet
Jumong (televisiosarja)

Jumong (alun perin ) on televisioyhtiö MBC:n esittämä eteläkorealainen TV- sarja. Sen päärooleissa ovat Song Il-gok, Han Hye-jin, Kim Seung-soo ja Jung Kwang-ryul. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:Eteläkorealaiset toimintasarjat Luokka:MBC:n televisiosarjat
Boboye (departementti)

Boboye (myös Birni N’Gaouré) on departementti Nigerin Dosson alueella. Sen pinta-ala on 3 704 neliökilometriä. Asukkaita on 252 597 henkeä (vuonna 2012, väestönlaskenta). Boboyen departementti sijaitsee Dosson alueen länsiosassa. Se rajoittuu koillisessa Logan, idässä Dosson ja etelässä Falmeyn departementteihin sekä lännessä ja pohjoisessa Tillabérin alueeseen. Departementin hallinnollinen keskus on Birni N’Gaourén kaupunki. Samannimisen kaupunkikunnan lisäksi siihen kuuluu seitsemän maalaiskuntaa: Fabidji, Fakara, Harikanassou, Kankandi, Kiota, Koygolo, N’Gonga. Perinteinen hallinto käsittää Birni N’Gaourén, Harikanassoun ja Koygolon kantonit. Kyliä on yhteensä 629. Asukkaat ovat etupäässä songhaita ja djermoja, fulbeja ja tuaregeja. ==Lähteet== *
Soundtrack Studio

Soundtrack Studio on Helsingin Pitäjänmäessä sijaitseva musiikkistudio, joka aloitti toimintansa lakkautetun elokuvateatteri Bio Rein tiloissa vuonna 1975. Sen tilat remontoitiin vuonna 2010. Studioon kuuluu 250 neliön soittotila, pienempi 30 neliön demppitila sekä keittiö-, sosiaali- ja saunatilat. Studiolla ovat äänittäneet muun muassa M. A. Numminen, Hector, Albert Järvinen, Tuomari Nurmio, Upi Sorvali, Stone, Hearthill ja Kauko Röyhkä. Erityisesti Leevi and the Leavingsin Gösta Sundqvist piti studiota eräänlaisena kotipesänä, jossa äänitettiinkin kaikki yhtyeen tuotanto vuodesta 1985 Sundqvistin kuolemaan vuonna 2003 saakka. Studiota on kutsuttu Abbey Road -tyyliseksi, aidoksi vanhan ajan studioksi. == Laitteistoa == * Neven V1 analogimikseri * Bower & Wilkinsin Diamond 800 -monitorit * Pro Tools 8 HD -tallennin == Lähteet == == Aiheesta muualla == * Kotisivu Luokka:Suomalaiset musiikkistudiot
Major-turnaukset

Major-turnaukset ovat miesten ammattilaisgolfin neljä arvostetuinta kilpailua. Kauden aikana pelataan neljä major-turnausta: * The Masters Tournament huhtikuussa Augustassa, Yhdysvalloissa *PGA Championship toukokuussa Yhdysvalloissa *Yhdysvaltain avoin golfturnaus kesäkuussa Yhdysvalloissa *Britannian avoin golfturnaus heinäkuussa Britanniassa Vanhin major-turnaus, Britannian avoin golfturnaus, pelattiin Englannissa ensimmäisen kerran vuonna 1860. Yhdysvaltain avoin aloitettiin 1895, PGA Championship 1916, ja Masters 1934.Virtapohja 2015, s. 18. Major-turnauksia arvostetaan muita turnauksia enemmän useasta syystä. Niillä on pitkä ja merkittävä historia ja perinteet. Major-turnauksen voitto antaa PGA Tourilla 600 pistettä siinä kun tavallisen osakilpailun voitto antaa 500 pistettä. Majorien palkintorahat ovat myös suuremmat kuin muiden turnausten.Virtapohja 2015, s. 19. Eniten major-voittoja vuoteen 2019 mennessä saavuttaneita pelaajia ovat Jack Nicklaus (18), Tiger Woods (15), Walter Hagen (11), Ben Hogan (9) ja Gary Player (9).Virtapohja 2015, s. 20. Suomalaisista majoreihin ovat osallistuneet Mikko Ilonen ja Sami Välimäki.Virtapohja 2015, s. 17.Ilonen on ollut parhaimmillaan Britannian avoimessa golfturnauksessa yhdeksäs (T9) vuonna 2001 ja seitsemäs (T7) PGA Championshipissä vuonna 2014. Kaikkien saman kalenterivuoden majorien voittoa kutsutaan Grand Slamiksi. Yksikään golfaaja ei ole vielä saavuttanut Grand Slamia.Virtapohja 2015, s. 21. Tiger Woods piti vuonna 2001 samanaikaisesti hallussaan kaikkien neljän turnauksen titteliä, mutta ne eivät tulleet samana vuonna. Hänen lisäkseen neljä pelaajaa – Gene Sarazen, Ben Hogan, Gary Player ja Jack Nicklaus – on koko uransa aikana voittanut jokaisen majorin vähintään yhden kerran, mistä käytetään nimitystä Career Grand Slam.Virtapohja 2015, s. 24. Hogan voitti vuonna 1953 kolme major-turnausta mutta ei osallistunut PGA Championshipiin aikatauluongelmien vuoksi. == Katso myös == * Luettelo miesten golfin major-turnauksien voittajista == Lähteet == * === Viitteet === Luokka:Golfkilpailut
Dioundiou (departementti)

Dioundiou on departementti Nigerin Dosson alueella. Sen pinta-ala on 1 508 neliökilometriä. Asukkaita on 109 615 henkeä (vuonna 2012, väestönlaskenta). Dioundioun departementti sijaitsee Dosson alueen itäosassa. Se rajoittuu Pohjoisessa Tibirin, lännessä Dosson ja etelässä Gayan departementteihin sekä idässä Nigeriaan. Departementtiin kuuluu kolme maalaiskuntaa: Dioundiou, Karakara ja Zabori. Kyliä on yhteensä 363. ==Lähteet== Luokka:Dosson alue Luokka:Nigerin departementit
Ajan henki

Ajan henki viittaa ainakin seuraaviin: * filosofian käsite Zeitgeist, ajan henki tarkoittamassa kulttuurista ja älyllistä ilmapiiriä * Ajan henki, dokumenttielokuva * Ajan henki, Juice Leskinen Slam -yhtyeen albumi * ”Ajan henki”, kappale yllä mainitulta albumilta.
Tito Okello

Tito Lutwa Okello (1914 – 3. kesäkuuta 1996) oli Ugandan presidentti puolen vuoden ajan 1985–1986. Okello liittyi nuorena Britannian Afrikan joukkoihin. Hän taisteli Britannian puolella Kenian Mau-mau-kapinassa. Ugandan itsenäistyttyä hän siirtyi sen armeijaan ja kohosi everstiksi. Kun idi Amin syrjäytti Oboten, Okello lähti maanpakoon Tansaniaan. Siellä hän osallistui niiden joukkojen valmisteluun, jotka syrjäyttivät Aminin 1979. Ugandan armeijassa oli jännitteitä langojen ja atšolia puhuvien ryhmien välillä. Atšoliupseerien johtama ryhmittymä kaappasi vallan heinäkuussa 1985 ja nimitti pian Okellon presidentiksi. Okello syrjäytettiin tammikuussa 1986. Hän lähti maanpakoon Keniaan, Tansaniaan ja Eurooppaan, ja kuoli vuonna 1996 82-vuotiaana. == Lähteet == Luokka:Ugandan presidentit Luokka:Vuonna 1914 syntyneet Luokka:Vuonna 1996 kuolleet
Vuohi kaipaa Kalahariin

Vuohi kaipaa Kalahariin on Maailmanmatkaajan seikkailut -lastenlevysarjan ensimmäinen osa. Albumilla seikkailee Julia Vuoren luoma Vuohi. Kappaleet ovat Pessi Levannon säveltämiä ja Marjatta Levannon sanoittamia. Albumin avausraidalla kamelit juoksevat kilpaa Saharassa. Kuolleita herätellään vainajien vuosijuhlassa Meksikossa. Grönlannissa eskimot pelastavat jäälautalle juuttuneen Vuohen. Japanissa Vuohi rentoutuu kuumissa lähteissä. Kalaharin aavikolla Vuohi osallistuu valokuvasafarille. Kolumbiassa etsitään kadonnutta kultaista kaupunkia, tarujen Eldoradoa. Nepalissa vuohi kerää hunajaa. Uzbekistanin torilla Vuohi osallistuu akrobaattikilpailuihin. Australiassa Vuohi kuuntelee muinaishenkien tarinoita Ulurun luolissa. Haitilla Vuohi tutustuu voodoohon. Vuohi osallistuu Stonehengessä juhannusvalvojaisiin ja miettii, ovatko suuret kivipaadet muinaisen jättiläisen hampaat. Vuoden vaihtumista Vuohi juhlii Balilla. == Kappaleet == Kaikki sanoitukset Marjatta Levanto. Sävellykset ja sovitukset Pessi Levanto. # # # # # # # # # # # # == Muusikot == * Pirjo Aittomäki – laulu (3, 6, 8 ja 12) * Vuokko Hovatta – laulu (1, 4, 7 ja 10) * Hannu Lepola – laulu (2, 5, 9 ja 11) * Pessi Levanto – piano, syntetisaattorit, ohjelmointi, laulu (2, 3 ja 8) ja perkussiot (2) * Tuure Koski – basso ja laulu (2, 3 ja 8) * Sami Kuoppamäki – rummut (2–8, 11, 12), perkussiot ja laulu (2, 3 ja 8) * Mika Kallio – rummut (1, 6, ja 9) * Teemu Viinikainen – kitara (2) == Tuotanto == * Pessi Levanto – tuottaja * Dan Tigerstedt – yhtyeosuuksien äänitys (Arabian studiot), miksaus (Finnvox) * Jake Voutilainen ja Kalle Sjöblom – lauluosuuksien äänitys (Ko-ko studio) * Minerva Pappi – masterointi (Finnvox) Luokka:Vuoden 2003 albumit Luokka:Levannon & Levannon albumit
Dae Jang Geum

Dae Jang Geum (alun perin ) on televisioyhtiö MBC:n esittämä eteläkorealainen TV-sarja. Sen päärooleissa ovat Ji Jin-hee, Lee Young-ae, Hong Ri-na ja Im Ho. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:MBC:n televisiosarjat
Som ett fladdrande ljus

Som ett fladdrande ljus on ruotsalaisen blueskitaristi-laulajan Rolf Wikströmin kolmastoista albumi, joka julkaistiin vuonna 1990 levymerkillä MNW. == Kappaleet == Kaikki kappaleet kirjoittanut Rolf Wikström. === A-puoli === # # # # # === B-puoli === # # # # # == Kokoonpano == * Rolf Wikström – kitara, laulu * Mats Alsberg – basso (1, 6, 7, 9) * Tony Thorén – basso (2, 3, 5) * Lotten Andersson – laulu (1–6, 8) * Carina Carlsson – laulu (2, 3, 5, 6) * Peter LeMarc – laulu (3, 7) * Torbjörn Hedberg – syntetisaattori * Claes von Heijne – flyygeli * Roger Palm – rummut (4, 5, 9) * Magnus Persson – rummut, lyömäsoittimet * Malte Sjöstrand – urut == Aiheesta muualla == * Som ett fladdrande ljus discogs.com -sivustolla Luokka:Vuoden 1990 albumit Luokka:Rolf Wikströmin albumit
Jotain johon voi luottaa

Jotain johon voi luottaa on ramopunk-yhtye Häiriköiden kolmas studioalbumi. Se julkaistiin huhtikuussa 2003 levymerkillä Woimasointu. Albumi sisältää myös kahden varhaisen EP:n Moukarimies ja Järkeäkonnitus kappaleet. Albumilta julkaistiin myös single ”Joey & Dee Dee”. == Vastaanotto == Albumi sai positiivisen vastaanoton. Pop-lehden Juha Rantala antoi albumille neljä tähteä viidestä, sanoen sanoitusten olevan järjettömiä ja albumin erottuvan harmaasta massasta. Tanotorven ja Veturin toimittaja T. Kivinen ylisti albumia ”kasan mielenkiintoisimmaksi, parhaimmaksi ja hauskimmaksi”, antaen sille neljä ja puoli tähteä. == Kappaleet == # # # # # # # # # # # # # # # # === Moukarimies -EP === # * # # # # # # # # # === Järkeäkonnitus -EP === # * # # # # # # # == Arvostelut == * Pop-lehti: * Tanotorvi: * Veturi: == Lähteet == == Aiheesta muualla == * Jotain johon voi luottaa finnmusic.net -sivustolla Luokka:Vuoden 2003 albumit Luokka:Häiriköiden albumit Luokka:Woimasoinnun albumit
Ramon Gittens

Ramon Gittens (s. 20. heinäkuuta 1987 Bridgetown) on barbadoslainen pikajuoksija, joka kilpailee 100 ja 200 metrin juoksussa. Gittens on 180 senttimetriä pitkä ja painaa 82 kilogrammaa.http://results.toronto2015.org/IRS/en/athletics/athlete- profile-n10170190-gittens-ramon.htm Gittens osallistui Lontoossa järjestettyihin vuoden 2012 kesäolympialaisiin jääden 100 metrillä alkueriin.http://www.sports-reference.com/olympics/athletes/gi/ramon- gittens-1.html Rio de Janeiron olympialaisissa 2016 hän karsiutui 100 ja 200 metrin alkuerissä. MM-kilpailuihin Gittens on osallistunut viidesti, vuosina 2009, 2011, 2013, 2015 ja 2017, jääden joka kerralla finaalin ulkopuolelle. Vuoden 2016 sisäratojen MM-kilpailuista Portlandista Gittens saavutti pronssia 60 metriltä uudella maansa sisäratojen ennätyksellä ja vuoden 2015 Pan- Amerikan kisoista Torontosta hopeaa 100 metriltä. IAAF World Relays -kilpailuissa hän sai hopeaa 4 × 100 metrin viestissä 2017. Gittensillä on yksi pronssi Keski-Amerikan ja Karibian mestaruuskilpailuista. == Henkilökohtaiset ennätykset == Ulkoradoilla Laji Tulos Paikka Päivä 100 metrin juoksu 10,02 Peking Montverde 22. kesäkuuta 2015 8\. heinäkuuta 2013 200 metrin juoksu 20,42 Bridgetown 26. kesäkuuta 2016 Sisäradoilla Laji Tulos Paikka Päivä 60 metrin juoksu 6,51 NIR Portland 18. maaliskuuta 2016 200 metrin juoksu 21,20 Albuquerque 12. maaliskuuta 2011 == Lähteet == Luokka:Barbadoslaiset pikajuoksijat Luokka:Vuonna 1987 syntyneet Luokka:Elävät henkilöt
Yeoreum hyanggi

Yeoreum hyanggi (, ) on televisioyhtiö KBS:n esittämä eteläkorealainen TV- sarja. Sen päärooleissa ovat Song Seun-heon ja Son Ye-jin. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:KBS:n televisiosarjat
Pesäpallon naisten Mestaruussarjan kausi 1979

Pesäpallon naisten Mestaruusarjassa 1979 mestaruus matkasi Hyvinkäälle. Tasaisessa mitalisarjassa koko mitalikolmikko mahtui yhden pisteen sisään. Mestaruussarjaan osallistui 12 joukkuetta ja ne aloittivat kahdessa lohkossa joiden parhaat pääsivät mitalisarjaan muiden kamppaillessa sarjapaikastaan. Naisten ensimmäisen Cup-mestaruuden voitti Keravan Pallokerho, joka kaatoi loppuottelussa Roihuvuoren Roihun 16-4. ==Naisten Mestaruussarja== === Runkosarja === ==== Pohjoislohko ==== Joukkue O V T H Juoksut Pts Lapuan Virkiä 10 9 0 1 111-54 18 Seinäjoen Maila-Jussit 10 7 1 2 125-52 15 Oulun Lippo 10 5 1 4 92-102 11 Jyväskylän Kiri 10 5 0 5 95-97 10 Ilomantsin Urheilijat 10 2 0 8 66-119 4 Toholammin Urheilijat 10 1 0 9 65-130 2 ==== Etelälohko ==== Joukkue O V T H Juoksut Pts Hyvinkään Tahko 10 8 1 1 137-75 17 Ulvilan Pesä-Veikot 10 7 2 1 141-89 16 Keravan Pallokerho 10 6 0 4 84-98 12 Lännen Pallo 10 3 0 7 106-126 6 Riihimäen Pallonlyöjät 10 2 2 6 76-99 6 Roihuvuoren Roihu 10 1 1 8 72-129 3 === Mitalisarja === Joukkue O V T H Juoksut Pts Hyvinkään Tahko 6 4 0 2 76-65 8 Seinäjoen Maila-Jussit 6 3 1 2 47-56 7 Ulvilan Pesä-Veikot 6 3 1 2 57-41 7 Lapuan Virkiä 6 1 0 5 50-68 2 === Putoamissarja === ==== Pohjoislohko ==== Joukkue O V T H Juoksut Pts Lp. Ilomantsin Urheilijat 2 2 0 0 19-7 5 1 Oulun Lippo 2 1 0 1 22-20 5 3 Jyväskylän Kiri 2 1 0 1 45-22 4 2 Toholammin Urheilijat 2 0 0 2 7-44 0 0 Toholampi luovutti viimeisen ottelunsa, kun putoaminen oli jo varma. ==== Etelälohko ==== Joukkue O V T H Juoksut Pts Lp. Keravan Pallokerho 3 2 0 1 39-25 7 3 Lännen Pallo 3 2 0 1 31-30 6 2 Riihimäen Pallonlyöjät 3 1 0 2 22-38 3 1 Roihuvuoren Roihu 3 1 0 2 29-28 2 0 Roihuvuori putosi sarjasta. ==Naisten Mestaruussarjan palkinnot== Palkinto Pelaaja Joukkue Vuoden naispesäpalloilija Marita Karhunen Riihimäen Pallonlyöjät Vuoden naislukkari Riitta Mikkola Seinäjoen Maila-Jussit Lyöjäkuningatar Tuula Raittila Lännen Pallo Etenijäkuningatar Sirpa Katajisto Ulvilan Pesä-Veikot ==Lähteet== * http://www.pesis.fi/historia/pelaajatilastot/ * http://www.pesis.fi/historia/pelaajatilastot/parhaat_etenijat/ * Pesäpallon vuosikirja 2008 * http://mrasilainen.com/sarjat/ottelut/N_SM_1931-2009.xls Naisten 1979 Luokka:Vuoden 1979 pesäpallo
(Mä en haluu olla) Nörtti

(Mä en haluu olla) Nörtti on ramopunk-yhtye Häiriköiden EP-levy, joka julkaistiin omakustanteena vuonna 1999. == Kappaleet == # # # # # == Kokoonpano == * Erkko – laulu, kitara * Janne – bassokitara * Artsi – rummut == Aiheesta muualla == * (Mä en haluu olla) Nörtti finnmusic.net -sivustolla Luokka:Vuoden 1999 EP:t Luokka:Häiriköiden EP:t
Dogondoutchi (departementti)

Dogondoutchi on departementti Nigerin Dosson alueella. Sen pinta-ala on 7 092 neliökilometriä. Asukkaita on 372 473 henkeä (vuonna 2012, väestönlaskenta). Dogondoutchin departementti sijaitsee Dosson alueen koillisosassa. Se rajoittuu lounaassa Dosson alueen Tibirin, Dosson ja Logan departementteihin, pohjoisessa Tillabérin ja idässä Tahouan alueisiin sekä etelässä Nigeriaan. Seutu on pinnanmuodostukseltaan etupäässä tasankoa. Luonnonvarainen kasvillisuus on heinä- ja metsäaroa, jossa on metsäsavannin jäänteitä. Pohjoisessa ja idässä on hiekkatasankoja. Departementin hallinnollinen keskus on Dogondoutchin kaupunki. Samannimisen kaupunkikunnan lisäksi siihen kuuluu viisi maalaiskuntaa: Dankassari, Dogonkiria, Kiéché, Matankari ja Soucoucoutane. Kyliä on yhteensä 1051. Perinteinen hallinto käsittää Aréwan kantonin ja Dogondoutchin fulberyhmän. Seudun asukkaat ovat etupäässä hausoja, fulbeja ja tuaregeja. Maaseutuväestön osuus on 90,07 %. Dogondoutchin kautta kulkee päällystetty valtatie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, lehmänpapu, durra, maapähkinä, maapapu ja vihannekset. Kotieläimiä ovat naudat, lampaat, vuohet, kamelit, aasit, hevoset ja siipikarja. Lisäksi harjoitetaan varsinkin Nigeriaan suuntautuvaa kaupankäyntiä ja käsityöammatteja. ==Lähteet== Luokka:Dosson alue Luokka:Nigerin departementit
Andrei Gag

Andrei Marius Gag (s. 27. huhtikuuta 1991 Bocsig) on romanialainen kuulantyöntäjä ja kiekonheittäjä. Gag on 195 senttimetriä pitkä, painaa 118 kilogrammaa ja edustaa CSM Aradia.http://www.european- athletics.org/athletes/group=g/athlete=155281-gag-andrei/index.html Gag kilpaili vuoden 2015 MM-kilpailuissa Pekingissä jääden karsintaan. Myös vuoden 2014 EM-kilpailuissa lopputulos oli sama. Gag saavutti hopeaa vuoden 2016 sisäratojen MM-kilpailuista Portlandista tuloksella 20,89. Vuoden 2015 kesäuniversiadeissa Gwangjussa Gag oli niin ikään toinen. Gag karsiutui loppukilpailusta Amsterdamin EM-kilpailuissa ja Rio de Janeiron olympialaisissa 2016 sekä Belgradin EM-hallikilpailuissa 2017. Hän sijoittui 12:nneksi Lontoon MM-kilpailuissa 2017. Saman vuoden Taipein universiadeissa hän sai pronssia. Hän karsiutui loppukilpailusta Berliinin EM-kilpailuissa 2018, Glasgow'n EM-hallikilpailuissa 2019 ja Dohan MM-kilpailuissa 2019. Gag saavutti hopeaa kiekonheitosta vuoden 2010 alle 20-vuotiaiden MM-kilpailuista Monctonista. Hän pitää hallussaan Romanian ulkoratojen ennätystä. == Henkilökohtaiset ennätykset == Ulkoradoilla Laji Tulos Paikka Päivä Kuulantyöntö 21,06 NR Cluj-Napoca 17. heinäkuuta 2016 Kiekonheitto 61,27 Bukarest 4. maaliskuuta 2014 Sisäradoilla Laji Tulos Paikka Päivä Kuulantyöntö 20,89 Portland 18. maaliskuuta 2016 == Lähteet == Luokka:Romanialaiset kuulantyöntäjät Luokka:Romanialaiset kiekonheittäjät Luokka:Vuonna 1991 syntyneet Luokka:Elävät henkilöt
Bazilio Olara-Okello

Bazilio Olara-Okello (1929 – 9. tammikuuta 1990) oli ugandalainen upseeri, joka toimi maansa valtionpäämiehenä vuonna 1985. Bazilio liittyi brittien siirtoma-armeijaan Kings African Rifles (KAR) vuonna 1949. Hän taisteli Britannian puolella Kenian Mau-mau-kapinassa, ja palasi Ugandaan maan itsenäistyessä 1962. Idi Aminin valtakaudella hän oli maanapossa, ja osallistui tämän syrjäyttämiseen 1979. Aminin jälkeen maa oli epävakaassa tilassa, ja Milton Oboten toinen hallintokausi kesti vain neljä ja puoli vuotta. Kun Tito Okellosta tuli presidentti, Bazilio nimitettiin armeijan ylipäälliköksi. Kun Okello syrjäytettiin, Bazilio lähti maanpakoon Sudaniin. Bazilio kuoli maanpaossa Sudanissa. Hänen jäännöksensä siirrettiin kotiseudulle 25 vuotta myöhemmin. == Lähteet == Luokka:Ugandan presidentit Luokka:Vuonna 1929 syntyneet Luokka:Vuonna 1990 kuolleet
Filip Mihaljević

Filip Mihaljević (s. 31. heinäkuuta 1994 Livno, Bosnia ja Hertsegovina) on bosniahertsegovinalaissyntyinen kroatialainen kuulantyöntäjä ja kiekonheittäjä sekä kuulantyönnön Euroopan-mestari. Mihaljević on 200 senttimetriä pitkä ja painaa 115 kilogrammaa.http://www.european- athletics.org/athletes/group=m/athlete=145536-mihaljevic-filip/index.html Mihaljević saavutti kuulantyönnössä pronssia tuloksella 20,87 vuoden 2016 sisäratojen MM-kilpailuista Portlandista. Vuoden 2015 alle 23-vuotiaiden EM- kilpailuista hän saavutti kuulantyönnössä kultaa ja oli kiekonheitossa neljäs. Vuoden 2013 alle 20-vuotiaiden EM-kilpailuista hän sai kuulantyönnössä hopeaa. Dohan MM-kilpailuissa 2019 hän sijoittui kuulantyönnössä 11:nneksi. Hän saavutti pronssia Toruńin sisäratojen EM-kilpailuissa 2021 tuloksella 21,31. Belgradin MM-hallikilpailuissa 2022 hän sijoittui neljänneksi tuloksella 21,83 ja samana vuonna Eugenen ulkoratojen MM-kilpailuissa kuudenneksi tuloksella 21,82. Münchenin EM-kilpailuissa 2022 hän voitti Euroopan-mestaruuden tuloksella 21,88. Seuraavana vuonna hän sijoittui Istnbulin sisäratojen EM- kilpailuissa neljänneksi ja Budapestin MM-kilpailuissa seitsemänneksi. Hän sijoittui vuonna 2024 Glasgow'n sisäratojen MM-kilpailuissa kahdeksanneksi ja saavutti Rooman EM-kilpailuissa hopeaa tuloksella 21,20. Mihaljević on voittanut kiekonheitossa Kroatian-mestaruuden 2013, 2015, 2016 ja 2017 sekä Balkanin-mestaruuden 2015. Kuulantyönnössä hän voitti Kroatian-mestaruuden ulkoradoilla 2020, 2021, 2022 ja 2023 sekä sisäradoilla 2020. NCAA:n mestaruuden hän voitti sekä kuulantyönnössä että kiekonheitossa 2017. == Henkilökohtaiset ennätykset == Ulkoradoilla Laji Tulos Paikka Päivä Kuulantyöntö 21,94 Karlovac 5. kesäkuuta 2021 Kiekonheitto 63,76 Eugene 9. kesäkuuta 2017 Sisäradoilla Laji Tulos Paikka Päivä Kuulantyöntö 21,84 Belgrad 27. helmikuuta 2020 == Lähteet == Luokka:Kroatialaiset kuulantyöntäjät Luokka:Kroatialaiset kiekonheittäjät Luokka:Vuonna 1994 syntyneet Luokka:Elävät henkilöt
Joey ja Dee Dee

Joey ja Dee Dee on ramopunk-yhtye Häiriköiden single, joka julkaistiin vuonna 2003 levymerkillä Woimasointu. == Kappaleet == # # # == Kokoonpano == * Erkko – laulu, kitara * Janne – bassokitara * Artsi – rummut == Aiheesta muualla == * Joey & Dee Dee finnmusic.net -sivustolla Luokka:Häiriköiden kappaleet Luokka:Vuoden 2003 kappaleet Luokka:Ramones
RNB Retail and Brands

RNB Retail and Brands AB on ruotsalainen vähittäiskauppayritys, jonka osake noteerataan Tukholman pörssissäRNB RETAIL AND BRANDS AB (RNBS), Kauppalehti. Viitattu 19.3.2016.. RNB omistaa miestenvaateketju Brothersin ja lastenvaateketju Polarn o. Pyretin. Yritys toimii 11 maassa ja liikkeitä on yhteensä noin 260.RNB Retail and Brands årsredovisning 2014/2015, s. 2OM RNB , RNB. Viitattu 19.3.2016. RNB:n Departments & Stores -divisioona ylläpitää shop-in-shopeja NK -tavarataloissa Tukholmassa ja Göteborgissa. RNB Retail and Brands AB syntyi vuonna 2000, kun vuonna 1909 perustettu Polarn O. Pyret ja Portwear yhdistyivät. Seuraavana vuonna yritys listautui Tukholman pörssiin.Historik , RNB. Viitattu 19.3.2016. Vuosina 2006–2013 RNB omisti myös JC-ketjun, mutta myi sen hongkongilaiselle Denim Island GroupilleDenim Island AB förvärvar JC, Lehdistötiedote 1.11.2013. Viitattu 19.3.2013.. ==Polarn O. Pyret== Polarn O. Pyret on vauvan-, lasten- ja äitiysvaatteisiin erikoistunut kansainvälinen ketju, jolla on 150 liikettä kymmenessä maassa. Ruotsissa liikkeitä on 60, Suomessa 15 (maaliskuussa 2016Myymälämme, Polarn o. Pyret. Viitattu 19.3.2016.). Myymälöitä on myös Alankomaissa, Britanniassa, Irlannissa, Islannissa, Latviassa, Norjassa, Yhdysvalloissa ja Virossa. Yritys tunnetaan muun muassa Gunilla Axénin vuonna 1975 suunnittelemasta raitatrikookuosista. 1970-luvun unisex-muoti laajensi yrityksen trikoovaatteiden suosion myös naisten ja miesten mallistoiksi, mutta sittemmin yritys on keskittynyt lapsiin ja odottaviin äiteihin.Historiamme , Polarn O. Pyret. Viitattu 19.3.2016. Yritys juontaa juurensa vuonna 1909 perustettuun AB Nils Adamssons Sjukvårdsaffär -yhtiöön, joka myi terveydenhoitotarvikkeita ja muun muassa tuolloin kiellettyjä kondomeja. 1970-luvulla yritys päätti keskittyä lasten- ja äitiysvaatteisiin, ja nimeksi otettiin Polarn O. Pyret. Yritystä johti Katarina af Klintberg vuodesta 1976 vuoteen 1983. Polarn O. Pyret aloitti kansainvälistymisensä 2003, aluksi Norjaan ja Suomeen ja vuonna 2011 Britanniaan. == Lähteet == ==Aiheesta muualla== *RNB:n verkkosivusto *Brothers-ketjun suomenkielinen sivusto Luokka:Ruotsalaiset yritykset
Tioaldehydit

Tioaldehydit eli tiaalit ovat orgaanisia yhdisteitä, joille tunnusomainen funktionaalinen ryhmä on RCHS. Ne ovat siis aldehydien analogeja ja eroavat aldehydeistä siten, että happiatomi (O) on korvautunut rikkiatomilla (S). Useat tioaldehydit ovat hyvin reaktiivisia. == Ominaisuudet ja valmistus == Tioaldehydit nimetään aldehydien kaltaisesti lisäämällä hiiliatomien (C) lukumäärää ilmaisevaan etuosaan pääte -tioaldehydi tai -tiaali. Tioaldehydit ovat muiden tiokarbonyyliyhdisteiden tavoin hyvin reaktiivisia. Alifaattiset tioaldehydit dimerisoituvat ja trimerisoituvat hyvin helposti elleivät ne ole steerisesti estyneitä tai konjugoituneet johonkin toiseen ryhmään. Esimerkiksi tioformaldehydi (CH2S) trimerisoituu tritiaaniksi (C3H6S3). Tioaldehydit reagoivat helposti dieenien kanssa Diels–Alder-reaktiolla tiaanijohdannaisiksi. Reaktio on reversiibeli ja tuote hajoaa kuumennettaessa tioaldehydiksi ja dieeniksi. Tioaldehydit reagoivat myös monilla muilla sykloadditioreaktioilla. Tioaldehydit ovat elektrofiilisiä ja reagoivat aldehydien tavoin nukleofiilien kanssa additioreaktiolla. Tioaldehydejä voidaan valmistaa kuumentamalla allyylisulfideja. Reaktio on perisyklinen reaktio ja toisena tuotteena muodostuu propeenia. Muita tapoja ovat aldehydien käsittely fosforireagensseilla fosforipentasulfidilla tai Lawessonin reagenssilla tai muilla rikkiyhdisteillä kuten bis(trimetyylisilyyli)sulfidilla. ==Lähteet== Luokka:Funktionaaliset ryhmät Luokka:Orgaaniset rikkiyhdisteet
Tynnelsön linna

Tynnelsön linna on rakennus Ruotsissa Strängnäsin kunnassa Tynnelsön saarella. Se on viisikerroksinen ja rakennettu tiilistä. Linnan vanhin osa on kellari, joka on todennäköisesti rakennettu 1300-luvulla. Rakennusta uudistettiin 1400-luvulla piispa Kort Roggea varten. Keskiaikainen rakennus uudistettiin kokonaan vuosina 1584-1619, jolloin siihen tehtiin esimerkiksi kolme tornia muistuttavaa lisärakennusta. Tältä ajalta on säilynyt ovia ja kattoja. Nykyisen ulkoasunsa linna sai 1820-luvulla, jolloin esimerkiksi purettiin eteläinen lisärakennus. Kamariherra E. Boström lahjoitti linnan vuonna 1940 Kungl Vitterhets Historie och Antikvitets Akademienille. ==Lähteet== * Bebyggelseregistret: Historik ==Aiheesta muualla== * Osevärdheter: Tynnelsö slott sover sin törnrosasömn * Bebyggelseregistret * Riksarkivet Luokka:Strängnäsin kunta Luokka:Södermanlandin läänin linnat
Pall Mall

Pall Mall voi tarkoittaa ainakin seuraavia: *Pall Mall, katu Lontoossa *Pall Mall, savukemerkki *Pall Mall, paikkakunta Yhdysvaltain Tennesseessä
Lippu (lupa)

Lippu on tosite, joka oikeuttaa pääsyyn johonkin kohteeseen tai matkaan julkisessa kulkuneuvossa. Lippu voi olla paperi- tai kartonkilappu tai vastaava sähköinen asiakirjaKielitoimiston sanakirja. Kertalippu on tarkoitettu käytettäväksi vain kerran, sarjalippu useaan kertaan ja kausilippu vapaasti tietyn ajanjakson kuluessa. == Katso myös == * Liputta matkustaminen == Lähteet == == Aiheesta muualla == Luokka:Dokumentit Luokka:Joukkoliikenne
Murtovarkaus (näytelmä)

Murtovarkaus on Minna Canthin näytelmä vuodelta 1878. Teosta kirjoittaessaan Canth oli jäänyt seitsemän lapsen äitinä leskeksi. Perhetragedia tapahtui pari kuukautta ennen näytelmän valmistumista. Silti Canth pystyi viimeistelemään näytelmän ja luovuttamaan sen Kansallisteatterille Helsinkiin.Virtuoosi.pkky.fi Teos on maalaisympäristössä tapahtuva romanttinen kansannäytelmäKansallisromantiikasta realismin naiskuviin. Elämäntyö. Minnacanth.fi . Viitattu 19.3.2016. Ensiesityksen Murtovarkaus sai kuitenkin vasta 23. helmikuuta 1882.Minna Canthin tuotanto, Elämäntyö, Minnacanth.fi, viitattu 19.3.2016 Kepeä kansannäytelmäNaiset näytelmäkirjailijoina / Minna Canth, Sininen laulu, Yle.fi, viitattu 19.3.2016 sai heti samana keväänä Suomalaisen Kirjallisuuden Seuran palkinnon. Aikalaisarvostelija vertasi sitä Aleksis Kiven Nummisuutareihin. Tuolloin sitä ei vielä ollut julkaistu painettuna.4.3.1882 Satakunta no 18 s. 2, Digitaalinen sanomalehtiarkisto, Kansalliskirjasto, viitattu 19.3.2016 WSOY julkaisi sen painettuna 1883.Minnan Salonki Harry Roeck Hansen ja Erkki Kivijärvi ovat ohjanneet näytelmän pohjalta elokuvan Murtovarkaus (1926). ==Lähteet== ==Aiheesta muualla== * Murtovarkaus Gutenberg.orgissa Luokka:Minna Canthin näytelmät
Elina Halttunen-Salosaari

Elina Halttunen-Salosaari (o.s. Halttunen, 11. toukokuuta 1931 Helsinki – 23. tammikuuta 2007 Helsinki) oli suomalainen kirjallisuudentutkija, opettaja ja toimittaja. Elina Halttunen aloitti uutistoimittajan työt 1955 Suomen tietotoimistossa toimitusharjoittelijana ja toimi STT:ssa kotimaisen osaston vastaavana toimittajana sekä toimittajana Keskustalehtien Uutistoimistossa. Hän on tiettävästi ensimmäinen naispuolinen toimittaja, joka luki STT:n uutisia Suomen radiossa.Ilta-Sanomat 13.7.1995. STT:n kokeilu tapahtui vuoden 1957 kahtena ensimmäisenä viikkona, mutta jäi sillä kertaa lyhytaikaiseksi, koska aika ei tuolloin ollut vielä kypsä naisäänelle radiouutisissa.Ilta- Sanomat 4.1.1957. Huvudstadsbladet 5.1.1957. Halttunen opiskeli Helsingissä Yhteiskunnallisessa korkeakoulussa Unto Kupiaisen oppilaana ja journalistisen uran jälkeen siirtyi 1960 Tampereelle, missä toimi Yhteiskunnallisen korkeakoulun ja Tampereen yliopiston kirjallisuustieteen assistenttina, vt. apulaisprofessorina ja muissa opetusviroissa sekä Kangasala-Opiston vt. rehtorina ja Jyväskylän yliopiston kirjallisuuden lehtorina. Viranhoidon ohella Halttunen-Salosaari oli muun muassa Kirjallisuudentutkijain Seuran, Suomen Arvostelijain Liiton ja Tampereen Teatterikerhon johtokunnan jäsen. Elina Halttunen-Salosaari oli teatteritutkija Kari Salosaaren puoliso. == Julkaisuja == * Kymmenes muusa Suomessa : kirjallisuudenarvostelun varhaisvaiheet lehdistössä 1771–1861 / Elina Halttunen-Salosaari. Lisensiaatintyö. Tampereen yliopisto, 1966. * Unto Kupiaisen kirjallinen tuotanto 1929–1969 / [Laat.] Oili Kokkonen. Runoilija vai kirjallisuudentutkija / [Kirj.] Elina Halttunen-Salosaari. Tampereen yliopisto, 1969. * Thalia tentissä : puheenvuoroja tamperelaisesta teatterista / Aarre Heino, Elina Halttunen-Salosaari, Tuire Laurinolli (toim.) Tampereen yliopisto, 1987. == Lähteet == Luokka:Suomalaiset kirjallisuustieteilijät Luokka:Suomalaiset toimittajat Luokka:Suomalaiset opettajat Luokka:Vuonna 1931 syntyneet Luokka:Vuonna 2007 kuolleet
Karl Hedman (taidekeräilijä)

Karl Gustaf Wilhelm Hedman (23. syyskuuta 1864 Vaasa – 29. huhtikuuta 1931 Vaasa Viitattu 19.3.2016.) oli suomalainen lääkäri, taidekeräilijä ja mesenaatti. Hedmanin vanhemmat olivat nahkuri Gustaf Adolf Hedman ja Natalia Ignatjeff. Hän kirjoitti ylioppilaaksi 1884 Vasa Svenska Lyceumista ja opiskeli sen jälkeen Helsingin yliopistossa, josta valmistui filosofian kandidaatiksi 1888, filosofian maisteriksi 1890, lääketieteen kandidaatiksi 1891 ja lääketieteen lisensiaatiksi 1895. Hän toimi Vaasan kaupunginlääkärinä vuodet 1910–1929. Professorin arvonimi Hedmanille myönnettiin 1924. Vuodesta 1892 lähtien Hedman keräsi erilaista historiallista esineistöä ja taidetta käsittäneen kokoelman, joka hänen kuolemansa jälkeen lahjoitettiin Pohjanmaan museolle Vaasaan. Hedman toimi myös museon johtokunnassa vuodesta 1899 aina kuolemaansa saakka. Hän oli suuresti vaikuttamassa vuonna 1930 valmistuneen uuden museorakennuksen syntyyn ja se nimettiinkin Hedmanin mukaan. Taidetta hän osti Ruotsiin ja Keski-Eurooppaan tekemiltään matkoilta sekä eri taidekauppiailta, joista merkittävin oli Gösta Stenman. 1920-luvun alussa Hedman hankki laajan kokoelman Venäjän tsaariperheelle kuulunutta hopeaesineistöä, jota Pietarista välitti antiikkikauppias Walter Sjöberg. Karl Hedmanin puoliso oli Elin Hasselblatt, jonka kanssa hän avioitui vuonna 1897. Lapsettomaksi jäänyt pariskunta perusti vuonna 1931 säätiön hallinnoimaan kokoelmiaan. == Lähteet == == Aiheesta muualla == *Hedmanin säätiön kotisivut Luokka:Suomalaiset lääkärit Luokka:Suomalaiset professorin arvonimen saaneet Luokka:Suomalaiset mesenaatit Luokka:Taiteen keräilijät Luokka:Suomalaiset keräilijät Luokka:Vuonna 1864 syntyneet Luokka:Vuonna 1931 kuolleet
Murtovarkaus (täsmennyssivu)

Murtovarkaus tarkoittaa esimerkiksi: * murtovarkaus, rikostyyppi * Murtovarkaus, Minna Canthin näytelmä * Murtovarkaus, näytelmään pohjautuva mykkäelokuva vuodelta 1926
Yökyöpelit (albumi)

Yökyöpelit on vuonna 2015 julkaistu lastenmusiikkialbumi. Kappaleiden sanoitukset ovat Laura Ruohosen runoja kirjoista Allakka pullakka ja Yökyöpelit. Anna-Mari Kähärä on säveltänyt kappaleet Yökyöpelit-näytelmään, jonka kantaesitys oli Helsingin Kaupunginteatterissa vuonna 2011. Näytelmän pohjalta tehtiin 13-osainen televisiosarja Yökyöpelit, ja albumin kappaleet ovat tästä sarjasta. Musiikki on äänitetty Ylen Pasilan M1-studiolla syksyllä 2013. Varhaisiän musiikinopettajat ry valitsi albumin vuoden lastenlevyksi. Yhdistyksen hallituksen jäsenistä koostuva työryhmä valitsi voittajan reilun viidentoista marraskuun 2014 ja lokakuun 2015 välillä julkaistun suomalaisen lastenmusiikkialbumin joukosta. Valinnassa merkittäviä tekijöitä olivat laulujen sopivuus pienen lapsen kokemusmaailmaan ja musiikillinen monipuolisuus. Albumi oli ehdolla myös Emma-gaalassa vuoden 2015 parhaaksi lastenalbumiksi. Palkinnon voitti kuitenkin Hevisauruksen Soittakaa Juranoid! == Kappaleet == Kaikki sanoitukset Laura Ruohonen. Sävellykset ja sovitukset Anna-Mari Kähärä. # # # # # # # # # # # # # # # # # # # ==Laulusolistit== * Martti Suosalo * Vuokko Hovatta * Emilia Nyman * Paavo Kerosuo * Seela Sella * Tuukka Leppänen * Seppo Halttunen ==Muusikot== * Sami Kurppa – klarinetti (2, 3, 5, 6, 8, 11, 13–15, 17, 19), piano (4, 15), sopraanosaksofoni (5, 9, 16), tehosteet (7, 17), rhodes (10), laulu * Anna-Mari Kähärä – piano (8, 14), celesta (8, 14, 19), rhodes (9), harmoni (12), laulu * Sara Puljula – kontrabasso (1–6, 8–11, 13, 14, 16–19), lyömäsoittimet (1–6, 8, 9, 11, 13–17, 19), huuliharppu (7), pillit (7), kellopeli (8, 19), laulu * Marko Puro – piano (2, 3, 5, 6, 9, 11, 13, 16–19), rhodes (1, 16), bandoneón (4, 10, 11, 14), lyömäsoittimet (6), huuliharppu (7), melodika (7), harmonikka (13), tuuba (15), laulu * Tuukka Leppänen – sello (8) == Tuotanto == * Musiikkituottaja: Anna-Mari Kähärä * Äänitys: Jyrki "Speedy" Saarinen, Yle * Miksaus: Speedy Saarinen ja Anna-Mari Kähärä * Masterointi: Svante Forsbäck, Chartmakers * Kannen ulkoasu ja kuvitus: Erika Kallasmaa * Tuottaja: Saila Lintula, Yle Lapset ja nuoret ==Lähteet== Luokka:Vuoden 2015 albumit Luokka:Suomalaiset lastenalbumit
Hollywood Undeadin diskografia

Tämä on luettelo Hollywood Undeadin julkaisuista. Yhtye on julkaissut seitsemän studioalbumia, yhden livealbumin, yhden remix -albumin, neljä EP:tä, 41 singleä sekä 32 musiikkivideota. == Studioalbumit == Vuosi Albumi Listasijoitukset AUT FIN NLD UK CAN US 2008 Swan Songs - - 90 85 - 22 2011 American Tragedy - - - 43 5 4 2013 Notes from the Underground - - - 99 1 2 2015 Day of the Dead 65 21 - 34 4 18 2017 Five - - - - - - 2020 New Empire, Vol. 1 - - - - - - 2020 New Empire, Vol. 2 - - - - - - 2022 Hotel Kalifornia == Livealbumit == Vuosi Albumi Listasijoitukset US 2009 Desperate Measures 29 == Remix -albumit == Vuosi Albumi 2011 American Tragedy Redux == EP:t == Vuosi Albumi Listasijoitukset US 2009 Swan Songs B-Sides EP 124 2010 Swan Songs Rarities EP - Black Dahlia Remixes - 2018 Psalms - == Singlet == Vuosi Single Albumi 2008 ”No. 5” Swan Songs ”Undead” ”Christmas in Hollywood” - 2009 ”Young” Swan Songs ”This Love, This Hate” ”Dove and Grenade” Desparate Measures 2010 ”Everywhere I Go” Swan Songs ”Black Dahlia” ”Hear Me Now” American Tragedy 2011 ”Been to Hell” ”Coming Back Down” ”Comin' In Hot” ”My Town” ”Bullet” ”Levitate” (Digital Dog Club Mix) American Tragedy Redux 2012 ”We Are” Notes from the Underground 2013 ”Dead Bite” ”Another Way Out” ”Dead Bite” (Dead Planets Remix) - 2014 ”Day of the Dead” Day of the Dead 2015 ”Usual Suspects” ”Gravity” ”How We Roll” ”Live Forever” ”Disease” 2017 ”California Dreaming” Five ”Whatever it Takes” ”Renegade” ”We Own the Night” 2018 ”Whatever it Takes (Mixtape)” (feat. Prodigal Sunn, Demrick ja Fudd Rukus) - ”Gotta Let Go” Psalms ”Another Level” 2019 ”Already Dead” New Empire, Vol. 1 ”Time Bomb” 2020 ”Idol” (feat. Tech N9ne) - ”The End / Undead” (feat. Zero 9:36) 2020 ”Empire” New Empire, Vol. 2 ”Coming Home” ”Heart of a Champion (Remix)” ”Gonna Be OK” 2022 "Wild In These Streets" "City Of The Dead" == Musiikkivideot == Vuosi Video Albumi Ohjaaja 2006 "No. 5" (Version 1) - Don Salvatore, Steven B. 2008 "No. 5" (Version 2) Swan Songs Jonas Åkerlund 2008 "Undead" Swan Songs Jonas Åkerlund 2009 "Young" Swan Songs Kevin Kerslake 2009 "Everywhere I Go" Swan Songs Jordon Terrell, Spence Nicholson 2011 "Hear Me Now" American Tragedy Jonas Åkerlund 2011 "Been to Hell" American Tragedy Jeff Janke, Corey Soria 2011 "Comin' In Hot" American Tragedy Kai Henry, Robert Corbi 2011 "Levitate" (Digital Dog Club Mix) American Tragedy Redux Don Tyler 2012 "We Are" Notes from the Underground Shawn Crahan 2013 "My Town" (julkaisematon) American Tragedy Michael Brewer 2013 "Dead Bite" Notes from the Underground Corey Soria 2015 "Day of the Dead" Day of the Dead Spence Nicholson 2015 "Usual Suspects" Day of the Dead Brian cox 2015 "Gravity" Day of the Dead Brian cox == Lähteet == Luokka:Diskografiat
H2O – Merenneitojen seikkailut

H2O – Merenneitojen seikkailut (H2O: Mermaid Adventures) on australialais- ranskalais-kanadalainen animaatiosarja. Sarja perustuu Jonathan M. Shiffin luomaan H2O-televisiosarjaan, jota tehtiin vuosina 2006–2010. Animaatiosarjan ensimmäiset jaksot julkaistiin Netflixissä toukokuussa 2015. Sarja kertoo kolmesta teinitytöstä, jotka muuttuvat merenneidoiksi aina kun joutuvat kosketuksiin veden kanssa. == Juoni == Sarjan tapahtumat sijoittuvat Dolphin Cityyn, jossa asuu kolme teinityttöä: Cleo, Rikki ja Emma. He menevät ystävänsä Lewisin kanssa sukeltelemaan läheiselle Mako-saarelle. Yöllä tytöt näkevät valoa saarella sijaitsevan tulivuoren sisältä ja tutkiessaan sitä he putoavat tulivuoren sisällä olevaan luolaan. Kun tytöt uivat tulivuoren sisällä olevassa lammessa, täysikuu alkaa paistaa ja he muuttuvat merenneidoiksi. Tästä lähtien aina, kun he ovat kosketuksissa veden kanssa, he muuttuvat merenneidoiksi. He huomaavat myös saaneensa taikavoimia: Cleo pystyy kontrolloimaan vettä, Rikki saa veden kiehumaan ja Emma voi jäädyttää vettä. Lisäksi he pystyvät puhumaan veden alla toistensa ja mereneläinten kanssa. == Jaksot == Sarjan 13 ensimmäistä jaksoa julkaistiin Netflixissä 22. toukokuuta 2015. Toinen tuotantokausi julkaistiin palvelussa 15. heinäkuuta 2015. === Ensimmäinen tuotantokausi === # Suomenkielinen nimi Englanninkielinen nimi 1 Mako-saaren salaisuus The Secret of Mako Island 2 Verkossa Caught in the Net 3 Valkoinen merenneito The White Mermaid 4 Myrskyiset bileet A Stormy Party 5 Hotellihanke Mako Island Hotel 6 Levämysteeri The Mysterious Seaweed 7 Se oli siinä It's in the Bag! 8 Outo kolmio Dolphin City Triangle 9 Poseidonin tytär Poseidon's Daughter 10 Maskotti Dolphin City Mascot 11 Merisää Bad Waves 12 Leukailua Jaws-ache! 13 Kadonnut sormus The Lost Ring === Toinen tuotantokausi === # Suomenkielinen nimi Englanninkielinen nimi 14 Kadoksissa Reported Missing 15 Muistihäiriö Memory Lapse 16 Ystävänpäivä Valentine's Day 17 Kidnappaus Kidnapped! 18 Kumma ilmiö A Strange Phenomenon 19 Käsiteltävä varoen Handle with Care 20 Valkean merenneidon paluu The Return of the White Mermaid 21 Kolmen päivän koitos Three Days Underwater 22 Robottien kamppailu Robot Duel 23 Olento lahdelta The Creature from the Bay 24 Vedenalainen vallankaappaus Underwater Takeover 25 Välitön vaara Imminent Danger 26 Ansassa Trapped == Lähteet == == Aiheesta muualla == * Luokka:Yhdysvaltalaiset televisiosarjat Luokka:2010-luvun piirrossarjat Luokka:Netflix- alkuperäissarjat
Rendaku

Rendaku () on japanin kielen yhdyssanojen sanarajoilla esiintyvä äänteiden muutos. Se ilmenee yhdyssanan jälkimmäisen osan ensimmäisenä äänteenä esiintyvän soinnittoman konsonantin muuttumisena soinnilliseksi. Ilmiö on epäsäännöllinen, eikä muutosta esiinny läheskään kaikissa soinnittoman konsonantin sanarajallansa sisältävissä japanin kielen yhdyssanoissa. Kirjoitetussa kielessä rendakun aiheuttama äännemuutos ei muuta kanji-merkein kirjoitettujen sanojen kirjoitusasua mitenkään, mutta hiragana- tai katakana- tavumerkein kirjoitettuna sanan muuttuneeseen tavuun lisätään dakuten-merkki (゛), joka muuntaa konsonantin soinnilliseksi, esimerkiksi カ (ka) → ガ (ga). == Esimerkkejä rendaku-äännemuutoksista == muutos latinisaatio hiragana k → g ori + kami → origami おり + かみ → おりがみ s → z maki + sushi → makizushi まき + すし → まきずし t → d e + tako → edako え + たこ → えだこ h → b ike + hana → ikebana いけ + はな → いけばな == Katso myös == * Sandhi == Lähteet == Luokka:Fonologia Luokka:Japanin kieli
Yökyöpelit (televisiosarja)

Yökyöpelit on Ylen tuottama 13-osainen lastenohjelma, joka esitettiin Pikku Kakkosessa kevättalvella 2015. Sarja perustuu Yökyöpelit-lastennäytelmään, jonka ensi-esitys oli Helsingin Kaupunginteatterissa keväällä 2011. Näytelmän ja televisiosarjan pohjana ovat Laura Ruohosen kirjoittamat ja Erika Kallasmaan kuvittamat kirjat Allakka pullakka ja Yökyöpelit. Musiikin on säveltänyt Anna-Mari Kähärä, ja kappaleet on julkaistu myös albumilla Yökyöpelit. Ohjelman koreografiasta vastasi Marjo Kuusela. ==Juoni== Agenttinero Narun auto katoaa merkillisesti ja autoa etsiessään agenttinero päätyy Yökyöpeleitten taloon, jossa asuu merkillistä väkeä. Siellä selviää, ettei agentin auto ole ainoa kadoksiin joutunut tavara. Talossa liikkuu Nakertaja, jonka suuhun katoaa kaikenlaista. Agentti lähtee Nakertajan jäljille ja kulkee talossa ympäriinsä kellarista katolle saakka. ==Roolit== * Martti Suosalo: Agenttinero Naru *Seela Sella: Mahtimummeli Päätäi Väätäinen * Seppo Halttunen: Huoltomies Hossa, Imulima, Saku-setä * Emilia Nyman: äiti, neiti Björk, Pöllö * Paavo Kerosuo: isä, Janoinen Iivana * Tuukka Leppänen: Riskilä, herra Käki, Seilori-lintu * Katja Kortström: Nakertaja * Marko Puro: Ruokki, Saunoja-rasta * Sara Puljula: Räyskä, Saunoja-rasta * Sami Kurppa: Saunoja-rasta, Tikli ==Lähteet== * Luokka:2010-luvun suomalaiset lastenohjelmat Luokka:Kirjoihin perustuvat televisiosarjat
William Stowe

William Arthur ”Bill” Stowe (23. maaliskuuta 1940 Oak Park, Illinois – 8. helmikuuta 2016) oli yhdysvaltalainen soutaja ja olympiavoittaja. Stowe kuului Yhdysvaltain kahdeksikkojoukkueeseen, joka voitti olympiakultaa Tokiossa 1964. Hän voitti myös Pan-Amerikan kisojen kultamitalin nelikossa Winnipegissä 1967.Olympics at Sports-Reference.com Stowe kuoli 75-vuotiaana 8. helmikuuta 2016.http://www.usrowing.org/news/2016/02/10/olympic-champion-and-gentleman- of-rowing-william-arthur-stowe-1940-2016 == Lähteet == * Bill Stowe Bio, Stats and Results Olympics at Sports-Reference.com === Viitteet === Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1940 syntyneet Luokka:Vuonna 2016 kuolleet
Lippu (täsmennyssivu)

Lippu voi tarkoittaa seuraavia: *lippu, tunnuksena käytettävä kangas *lippu eli pääsylippu, pääsynhallinnan asiakirja *Lippu, suomalainen järjestölehti *lippu eli qi, paikallishallinnon yksikkö Sisä-Mongoliassa.
Ken Broderick

Kenneth Lorne ”Ken” Broderick (16. helmikuuta 1942 Toronto, Ontario – 13. maaliskuuta 2016 Niagara Falls, Ontario) oli kanadalainen jääkiekkomaalivahti ja olympiamitalisti. Broderick kuului Kanadan maajoukkueeseen sen voittaessa olympiapronssia Grenoblessa 1968. Olympiaturnauksella oli myös MM-arvo. Broderick valittiin Grenoblen olympiaturnauksen parhaaksi maalivahdiksi ja tähdistökentälliseen. Innsbruckin talviolympialaisissa 1964 Broderick sijoittui Kanadan joukkueessa neljänneksi. Vuoden 1966 MM-kilpailuissa hän voitti pronssia. Broderick pelasi myös muun muassa NHL:ssä.Olympics at Sports- Reference.comhttp://www.hockeydb.com/ihdb/stats/pdisplay.php?pid=585http://www.iihf.com/home- of-hockey/news/news- singleview/?tx_ttnews[tt_news]=10472&cHash;=69a5c2dc1cc41a2a574bd0ada174ed8e Broderick kuoli lyhyen sairauden jälkeen sairaalassa 74-vuotiaana 13. maaliskuuta 2016.http://www.pattersonfuneralhome.com/memsol.cgi?user_id=1761094 == Lähteet == * Ken Broderick Bio, Stats and Results Olympics at Sports-Reference.com === Viitteet === Luokka:Kanadalaiset jääkiekkomaalivahdit Luokka:Kanadalaiset olympiamitalistit Luokka:Vuonna 1942 syntyneet Luokka:Vuonna 2016 kuolleet
Mikael Gunnulfsen

Mikael Gunnulfsen (s. 25. maaliskuuta 1993) on norjalainen maastohiihtäjä. Hän edustaa Ørn IF:ää. Gunnulfsen kilpaili maailmancupissa ensimmäisen kerran 3. helmikuuta 2016 Drammenissa perinteisen hiihtotavan sprintissä, jossa hän oli 33:s. Hänen paras sijoituksensa maailmancupin yksilökilpailussa on kahdeksas sija, jonka hän saavutti 50 kilometrin perinteisen yhteislähdössä Oslossa maaliskuussa 2019 ja toisen kerran 10 kilometrin perinteisen kilpailussa Beitostølenissä joulukuussa 2022. Beitostølenissä hän oli myös mukana Norjan kakkosjoukkueessa, joka voitti 4×5 kilometrin sekaviestin. Skandinavia Cupissa Gunnulfsen voitti 10. tammikuuta 2016 Östersundissa 15 kilometrin perinteisen hiihtotavan kilpailun. Se oli samalla hänen ensimmäinen sijoituksensa kymmenen parhaan joukossa. 12. maaliskuuta 2016 Gunnulfsen saavutti toisen palkintopallisijoituksensa oltuaan toinen Otepäässä kymmenen kilometrin perinteisen hiihtotavan kilpailussa. Kolmannen kerran hän nouis palkintokorokkeelle sijoituttuaan toiseksi Falunissa 15 kilometrin perinteisen kilpailussa 8. tammikuuta 2022. Cupin kokonaiskilpailussa hän on ollut parhaimmillaan kahdeksas kaudella 2019–2020. Gunnulfsen oli mukana alle 23-vuotiaiden MM-kilpailuissa Romanian Râșnovissa 2016 saavuttaen pronssia 15 kilometrin perinteisen hiihtotavan kilpailussa. Hän hiihti kilpailuissa myös 15 kilometriä vapaalla hiihtotavalla ollen 19:s. == Lähteet == Luokka:Norjalaiset maastohiihtäjät Luokka:Vuonna 1993 syntyneet Luokka:Elävät henkilöt